CELEX: 32015D0536
Language: hu
Date: 2015-03-27 00:00:00
Title: A Bizottság (EU) 2015/536 végrehajtási határozata ( 2015. március 27. ) a 2007/777/EK határozat II. mellékletének a húskészítmények, kezelt gyomor, hólyag és belek Unióba történő behozatalára engedélyezett harmadik országok vagy részeik jegyzékében az Egyesült Államokra vonatkozó bejegyzésnek a magas patogenitású madárinfluenza ezen országban előforduló újabb kitöréseivel kapcsolatban történő módosításáról (az értesítés a C(2015) 1990. számú dokumentummal történt)  EGT-vonatkozású szöveg

31.3.2015   
            
            
               HU
            
            
               Az Európai Unió Hivatalos Lapja
            
            
               L 86/154
            
         A BIZOTTSÁG (EU) 2015/536 VÉGREHAJTÁSI HATÁROZATA
   (2015. március 27.)
   a 2007/777/EK határozat II. mellékletének a húskészítmények, kezelt gyomor, hólyag és belek Unióba történő behozatalára engedélyezett harmadik országok vagy részeik jegyzékében az Egyesült Államokra vonatkozó bejegyzésnek a magas patogenitású madárinfluenza ezen országban előforduló újabb kitöréseivel kapcsolatban történő módosításáról
   
      
         (az értesítés a C(2015) 1990. számú dokumentummal történt)
      
   
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az emberi fogyasztásra szánt állati eredetű termékek termelésére, feldolgozására, forgalmazására és behozatalára irányadó állat-egészségügyi szabályok megállapításáról szóló, 2002. december 16-i 2002/99/EK tanácsi irányelvre (1) és különösen annak 8. cikke (1) bekezdésének első albekezdésére, 8. cikke (4) bekezdésére és 9. cikke (4) bekezdésének c) pontjára,
   mivel:
   
               (1)
            
            
               A 2007/777/EK bizottsági határozat (2) állat-egészségügyi és közegészségügyi szabályokat állapít meg a húskészítmények, a kezelt gyomor, a hólyag és a belek (a továbbiakban: áruk) szállítmányainak az Unióba történő behozatalára, az Unión keresztül történő szállítására és az Unión belüli tárolására vonatkozóan.
            
         
               (2)
            
            
               A 2007/777/EK határozat II. mellékletének 1. része meghatározza a harmadik országok azon területeit, amelyekre vonatkozóan az árucikkek Unióba történő behozatala állat-egészségügyi okok miatt korlátozott, és amelyek esetében régiókba sorolást alkalmaznak. Az említett melléklet 2. része meghatározza azon harmadik országoknak, illetve e harmadik országok azon részeinek jegyzékét, ahonnan az árucikkek Unióba történő behozatala engedélyezett, feltéve, hogy az árucikkeket a határozat ugyanezen mellékletének 4. része szerinti megfelelő kezelésnek vetették alá.
            
         
               (3)
            
            
               Az Egyesült Államok a 2007/777/EK határozat I. mellékletének 2. részében olyan harmadik országként van feltüntetve, amelynek csupán egyes területeiről engedélyezett – a magas patogenitású vírustörzsek okozta madárinfluenza jelenlétének függvényében – a baromfiból, tenyésztett szárnyasvadból és vadon élő szárnyasvadból előállított áruknak az Unióba történő behozatala és az Unió területén való átszállítása. A területekre bontást a 2007/777/EK határozatot módosító (EU) 2015/252 bizottsági végrehajtási határozat (3) és (EU) 2015/349 bizottsági végrehajtási határozat (4) vezette be azt követően, hogy Kalifornia, Idaho, Oregon és Washington államban magas patogenitású vírustörzsek okozta madárinfluenza jelenlétét észlelték. A 2007/777/EK határozat értelmében ezen államok érintett területeiről származó áruknak az Unióba történő behozatala akkor engedélyezhető, ha azokat előzetesen alávetették a 2007/777/EK határozat II. mellékletének 4. részében meghatározott „D” jelű kezelésnek (a továbbiakban: D jelű kezelés).
            
         
               (4)
            
            
               Az Egyesült Államok megerősítette, hogy 2015 februárjában és márciusában Kalifornia, Oregon, Minnesota és Washington államok egyes baromfigazdaságaiban a H5 altípusba tartozó magas patogenitású madárinfluenza további kitörését észlelték. Az Egyesült Államok állat-egészségügyi hatóságai azonnal felfüggesztették az állat-egészségügyi bizonyítványok kiadását az érintett államokból – amelyeket a legújabb megfigyelések nyomán állat-egészségügyi korlátozások alá helyeztek – az Unióba szállítani tervezett áruk szállítmányaihoz. A magas patogenitású vírustörzsek okozta madárinfluenza megfékezésére és terjedésének megállítására az Egyesült Államok az érintett állományok felszámolását is elrendelte.
            
         
               (5)
            
            
               Az Unió és az Egyesült Államok között létrejött egy megállapodás (5) (a továbbiakban: megállapodás), amely a területekre bontó intézkedések azonnali kölcsönös elismeréséről rendelkezik arra az esetre, ha az Unió vagy az Egyesült Államok területén valamilyen betegség megjelenik.
            
         
               (6)
            
            
               Mivel a magas patogenitású vírustörzsek okozta madárinfluenza Kalifornia, Oregon, Minnesota és Washington államban továbbra is jelen van, az említett államoknak az Amerikai Egyesült Államok állat-egészségügyi hatóságai által korlátozás alá helyezett területeiről származó, baromfiból, tenyésztett szárnyasvadból és vadon élő szárnyasvadból előállított árukat legalább a D jelű kezelésnek alá kell vetni ahhoz, hogy megakadályozható legyen a magas patogenitású vírustörzsek okozta madárinfluenza vírusának behurcolása az Unióba.
            
         
               (7)
            
            
               Az Egyesült Államok területének a magas patogenitású vírustörzsek okozta madárinfluenza jelenlegi kitöréseivel kapcsolatos területekre bontását a 798/2008/EK bizottsági rendeletet (6) módosító (EU) 2015/243 bizottsági végrehajtási rendelet (7) és (EU) 2015/342 bizottsági végrehajtási rendelet (8) vezette be az említett rendelet hatálya alá tartozó egyes baromfiáruk behozatalára vonatkozóan.
            
         
               (8)
            
            
               A következetesség biztosítása érdekében a 2007/777/EK határozat II. mellékletének 1. részében szereplő területek leírásának a 798/2008/EK rendelet I. melléklete 1. részének 3. oszlopában leírt területi bontásra kell utalnia, és azt az említett mellékletben a 6A. és 6B. oszlop nyitó és záró dátumai szerint meghatározott időtartamra kell alkalmazni.
            
         
               (9)
            
            
               A 2007/777/EK határozat II. mellékletének 1. részét ezért módosítani kell.
            
         
               (10)
            
            
               A 2007/777/EK határozatot ezért ennek megfelelően módosítani kell.
            
         
               (11)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   A 2007/777/EK határozat II. melléklete e határozat mellékletének megfelelően módosul.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2015. március 27-én.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 18., 2003.1.23., 11. o.
   
   
      (2)  A Bizottság 2007. november 29-i 2007/777/EK határozata a harmadik országokból származó, emberi fogyasztásra szánt bizonyos húskészítmények és kezelt gyomor, hólyag és belek behozatalára vonatkozó állat- és közegészségügyi feltételek és bizonyítványminták megállapításáról, valamint a 2005/432/EK határozat hatályon kívül helyezéséről (HL L 312., 2007.11.30., 49. o.)
   
      (3)  A Bizottság 2015. február 13-i (EU) 2015/252 végrehajtási határozata a 2007/777/EK határozat II. mellékletének a húskészítmények, kezelt gyomor, hólyag és belek Unióba történő behozatalára engedélyezett harmadik országok vagy részeik jegyzékében az Egyesült Államokra vonatkozó bejegyzésnek a magas patogenitású madárinfluenzával kapcsolatban történő módosításáról (HL L 41., 2015.2.17., 52. o.).
   
      (4)  A Bizottság 2015. március 2-i (EU) 2015/349 végrehajtási határozata a 2007/777/EK határozat II. mellékletének a húskészítmények, a kezelt gyomor, a hólyag és a belek Unióba történő behozatala céljából engedélyezett harmadik országok és országrészek jegyzékében az Egyesült Államokra vonatkozó bejegyzés tekintetében a magas patogenitású vírustörzsek okozta madárinfluenza Idaho és Kalifornia államban való megjelenése nyomán szükségessé vált módosításáról (HL L 60., 2015.3.4., 68. o.).
   
      (5)  Az Európai Közösség és az Egyesült Államok kormánya közötti, az élő állatok és az állati termékek kereskedelme esetében alkalmazandó, a közegészségügy és az állategészségügy védelmére irányuló állat-egészségügyi intézkedésekről szóló megállapodást az Európai Közösség nevében az 1998/258/EK tanácsi határozat hagyta jóvá (HL L 118., 1998.4.21., 1. o.).
   
      (6)  A Bizottság 2008. augusztus 8-i 798/2008/EK rendelete azon harmadik országok, területek, övezetek és területi egységek jegyzékének megállapításáról, ahonnan baromfi és baromfitermékek behozhatók a Közösségbe és átszállíthatók a Közösségen, valamint az állat-egészségügyi bizonyítványok követelményeinek megállapításáról (HL L 226., 2008.8.23., 1. o.).
   
      (7)  A Bizottság 2015. február 13-i (EU) 2015/243 végrehajtási rendelete a 798/2008/EK rendelet I. mellékletének az egyes baromfiáruk Unióba történő behozatala vagy Unión keresztül történő átszállítása céljából engedélyezett harmadik országok, területek, övezetek és területi egységek jegyzékében az Amerikai Egyesült Államokra vonatkozó bejegyzésnek a magas patogenitású madárinfluenzával kapcsolatban történő módosításáról (HL L 41., 2015.2.17., 5. o.).
   
      (8)  A Bizottság 2015. március 2-i (EU) 2015/342 végrehajtási rendelete a 798/2008/EK rendelet I. mellékletének az egyes baromfiáruk Unióba történő behozatala vagy Unión keresztül történő átszállítása céljából engedélyezett harmadik országok, területek, övezetek és területi egységek jegyzékében az Egyesült Államokra vonatkozó bejegyzés tekintetében a magas patogenitású vírustörzsek okozta madárinfluenza Idaho és Kalifornia államban való megjelenése nyomán szükségessé vált módosításáról (HL L 60., 2015.3.4., 31. o.).
   
      MELLÉKLET
      A 2007/777/EK határozat II. mellékletének 1. részében az Egyesült Államokra vonatkozó bejegyzés helyébe a következő szöveg lép:
      
         
                     „Egyesült Államok
                  
                  
                     US
                  
                  
                     01/2015
                  
                  
                     Az egész ország
                  
               
                     US-1
                  
                  
                     01/2015
                  
                  
                     Az Egyesült Államok teljes területe, kivéve az US-2 területet
                  
               
                     US-2
                  
                  
                     01/2015
                  
                  
                     Az Amerikai Egyesült Államoknak a 798/2008/EK rendelet (1) I. melléklete 1. részének 3. oszlopában US-2 alatt leírt területei.
                  
               
      
         (1)  E határozat keretében történő behozatal esetén az adott területek tekintetében a 798/2008/EK rendelet I. melléklete 1. része 6A. és 6B. oszlopának nyitó és záró dátumai szerint meghatározott időtartamot kell alkalmazni (HL L 226., 2008.8.23., 1. o.).”